**BILAG A**

**OVERSENDELSE AF KLAGE**

Vedlagt er en administrativ klagesag, der er indgivet mod dig ved World Intellectual Property Organization (WIPO) Arbitration and Mediation Center (Centret) i overensstemmelse med bestemmelserne i Regler for løsning af tvister om .eu domænenavne (”ATB-Reglerne”) og World Intellectual Property Organizations Supplerende regler for løsning af tvister om .eu domænenavne (de ”Supplerende regler”).

ATB-Reglerne udgør en integreret del af den aftale, som du har indgået med registratoren af dit domænenavn(e), og af reglerne fremgår det, at du er forpligtet til at acceptere og blive en del af en obligatorisk administrativ procedure, hvis en tredjemand (”Klageren”) indsender en klage over dit domænenavn(e) til den udbyder af tvistløsninger, som administratoren af topdomænet har udvalgt. Klagerens navn og kontaktoplysninger, og den eller de domænenavne, som klagen vedrører, fremgår af klagen som er vedlagt denne meddelelse. Så snart Centret har kontrolleret, om klagen opfylder de formelle krav i ATB-Reglerne og i de Supplerende regler, vil vi fremsende en officiel kopi af klagen og dens bilag til dig pr. e-mail, ligesom vi vil sende dig et informationsbrev med posten. Ifølge ATB-Reglerne og de Supplerende regler har du har herefter tyve (20) dage at indsende et svar til Centret. Du kan repræsentere dig selv eller søge juridisk bistand til at repræsentere dig i denne administrative procedure.

* ATB-Reglerne kan findes på

<https://eurid.eu/en/other-infomation/document-repository/>

* De Supplerende regler og anden information om løsning af domænenavnstvister findes på <https://www.wipo.int/amc/da/domains/rules/supplemental/eu.html>
* Et svarskema findes på

<https://www.wipo.int/amc/da/docs/response-eu.doc>

Du kan også få de omtalte dokumenter ved at kontakte Centret. Centret kan kontaktes i Geneve, Schweiz pr. telefon på +41 22 338 8247 eller via e-mail på [domain.disputes@wipo.int](mailto:domain.disputes@wipo.int).

Du bedes kontakte Centret og oplyse en anden e-mail, som du ønsker at anvende til at modtage (a) klagen, herunder bilagene og(b) andre meddelelser i forbindelse med den administrative procedure.

En kopi af denne klage er også sendt til administratoren og til den eller de registratorer, som har registeret det eller de domænenavne, som er omfattet af denne klage.

Ved at indsende sin klage til Centret anerkender klageren at overholde og at være bundet af bestemmelserne i ATB-Reglerne og i de Supplerende regler.